
Narva Linnavalitsuse 28.11.2012.a. korralduse nr. 1190-k “Linnavara asutatavale sihtasutusele Narva Muuseum mitterahalise sissemaksena üleandmine“ muutmine

1. Asjaolud ja menetluse käik

Narva Linnavolikogu 17.05.2012 otsusega nr 57 „Sihtasutuse Narva Muuseum asutamises osalemine” sätestati Narva linna osalemise tingimused SA Narva Muuseum asutamises. Muuhulgas kohustati Narva Linnavalitsust korraldama asutatavale SA-le Narva Muuseum Narva linnale kuuluvate kinnisasjade üleandmine.

Narva Linnavalitsuse 18.06.2012.a. korraldusega nr. 527-k ”Sihtasutuse Narva Muuseumi asutajaõiguste teostaja ja nõukogu liikme määramine ning asutamislepingu ja põhikirja eelnõu kooskõlastamine” määrati Narva linna poolt asutajaõiguste teostajaks linnapea Tarmo Tammiste.

Eesti Vabariik ja Narva linn soovivad lähiajal sihtasutuse Narva Muuseum asutamisotsuse allkirjastada.

Vastavalt Narva Linnavolikogu 17.05.2012.a. otsusele nr. 57 ja asutajate poolt kooskõlastatud asutamistingimustele annab Narva linn mitterahalise sissemaksena asutatavale SA-le Narva Muuseum järgmised kinnistud koos nendel asuvate ehitiste ja rajatistega:

1.1. Ida-Viru maakonnas Narva linnas Vestervalli 21, 5232 m2, katastritunnus 51101:003:0064; 


1.2. Ida-Viru maakonnas Narva linnas Tuleviku tn 10, 6548 m2, katastritunnus 51101:001:0012;

1.3. Ida-Viru maakonnas Narva linnas Gloria bastion, 39954 m2, katastritunnus 51101:003:0063; 

1.4. Ida-Viru maakonnas Narva linnas Gloria vallikraav, 6389 m2, katastritunnus 51101:003:0062;

1.5. Ida-Viru maakonnas Narva linnas Sadama tee 9, 19628 m2, katastritunnus 51101:003:0090.

Narva Linnavalitsuse 28.11.2012.a. korraldusega nr. 1190-k “Linnavara asutatavale sihtasutusele Narva Muuseum mitterahalise sissemaksena üleandmine“ otsustati eelpool viidatud vara asutatavale sihtasutusele üle anda. 

Asutamisotsuse ettevalmistamise käigus ilmnes, et notariaalses asutamisotsuses peavad olema kajastatud ka kinnistutel asuvad ehitised ja rajatised koos nende bilansiliste maksumustega.
2. Õiguslikud alused

Kohaliku omavalitsuse korralduse seaduse (edaspidi KOKS) § 30 lg.1 p.2 linnavalitsus lahendab küsimusi, mis volikogu otsustega on pandud täitmiseks valitsusele.

Asjaõigusseaduse (edaspidi AÕS) § 641 kohaselt on kinnisomandi üleandmiseks nõutav õigustatud isiku ja teise poole notariaalselt tõestatud kokkulepe (asjaõigusleping) ja sellekohase kande tegemine kinnistusraamatusse.

Narva linna põhimääruse p. 5.3.4. alusel esindab linnapea allkirjaõigusliku isikuna Narva linna linnavolikogu poolt ettenähtud pädevuse alusel.

Sihtasutuste seaduse §-de 10 lg.2 ja 11 lg. 3 alusel tuleb asutatava sihtasutusse registrisse kandmiseks esitatavale avaldusele lisada väljavõtted kinnistusraamatust, mis tõendavad mitterahalise sissemaksena üle antud kinnisasjad on asutatava sihtasutuse omandis.

Haldusmenetluse seaduse § 64 lg.1 ja 68 lg.2 alusel otsustab haldusakti muutmise haldusorgan, kelle pädevuses oleks haldusakti andmine haldusakti muudatuse vastuvõtmise ajal.
3. Otsus

3.1. Muuta Narva Linnavalitsuse 28.11.2012.a. korralduse nr. 1190-k “Linnavara asutatavale sihtasutusele Narva Muuseum mitterahalise sissemaksena üleandmine“ punkti 3.1. ja sõnastada see järgmiselt:
„3.1.Anda asutatavale SA-le Narva Muuseum mitterahalise sissemaksena üle: 

3.1.1. järgmised Linnavara- ja Majandusameti bilansis olevad kinnistud koos nendel asuvate ehitiste ja rajatistega:

· Ida-Viru maakonnas Narva linnas Tuleviku tn 10, 6548 m2, katastritunnus 51101:001:0012, maa bilansiline väärtus 2 927,15 eurot, Triumf bastioni bilansiline väärtus 322 753,83 eurot;

· Ida-Viru maakonnas Narva linnas Gloria bastion, 39954 m2, katastritunnus 51101:003:0063, maa bilansiline väärtus 17 876,09 eurot, Gloria bastioni bilansiline väärtus 188 539,36 eurot; 

· Ida-Viru maakonnas Narva linnas Gloria vallikraav, 6389 m2, katastritunnus 51101:003:0062, maa bilansiline väärtus 2 339,17 eurot;

· Ida-Viru maakonnas Narva linnas Sadama tee 9, 19628 m2, katastritunnus 51101:003:0090, maa bilansiline väärtus 7 530,00 eurot, vennashaua bilansiline väärtus 423,73 eurot;

3.1.2. järgmine Narva Muuseumi bilansis olev kinnistu koos temal asuvate päraldistega:

· Ida-Viru maakonnas Narva linnas Vestervalli 21, 5232 m2, katastritunnus 51101:003:0064, maa bilansiline väärtus 2 351,95 eurot, hoone bilansiline väärtus 1 452 517,86 eurot“
4. Rakendussätted

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile ning Narva Muuseumile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

